als_Latn bos_Latn ron_Latn
Agim Krajka Biografi
Agim Krajka lindi ne Kavaje, me 3 maj 1937, ne nje familje me origjine dibrane. Babai i tij ishte i apasionuar pas muzikes, dhe si amator luante ne disa instrumente muzikore si violine, mandoline, fizarmonike. Dashuria dhe pasioni per muziken tek Agimi linden qe ne femijeri, te cilen ia ushqeu edhe vete babai i tij. Fizarmonika u be shkak qe vajti ne Shtepine e Pionerit ku filloi te merrej seriozisht me te. Ne vitin 1963 Agimi fillon studimet per teori e kompozicion. Degen e Kompozicionit e ka kryer nen drejtimin e te madhit Çesk Zadeja. Ne vitin 1964 kalon prane Ansamblit te Kengeve dhe Valleve popullore; ne fillim si instrumentist e me pas si kompozitor e drejtues orkestre. Veprimtaria e tij muzikore eshte shume e gjere dhe perfshin nje periudhe prej tri dekadash. Ka shkruar muzike ne shume lloje dhe eshte bere i famshem si me muziken e lehte ashtu edhe me ate popullore, te perpunuar e orkestrale. Ka kompozuar mjaft pjese orkestrale per fizarmonike dhe me qindra kenge te muzikes se lehte. Ka marre pjese ne shume festivale te muzikes deri ne festivalet e fundit te pasviteve ‘90, duke filluar me kengen e famshme “Lemza”, kenduar nga Vaçe Zela ne Festivalin e Pare te Kenges ne Radio me 1961. Ai eshte nderuar me mbi 15 çmime te dyta, 3 çmime te treta dhe vetem nje çmim te pare ne Festivalin e vitit 1987, me kengen “Nuk e harroj”, te kenduar nga motrat Libohova.
ban_Latn als_Latn